Държавен вестник, бр. 67, 2024 г., стр. 192

СТР.  192	
Д Ъ Р Ж А В Е Н  В Е С Т Н И К 	
БРОЙ  67
(a) всеки водач на пътно превозно средство 
трябва да се движи с умерена скорост;
(b) без да се засяга задължението да се 
съобразяват със светлинните или звуковите 
сигнали, указващи спиране, участниците в 
движението не трябва да навлизат в железо­
пътен прелез, на който бариерите или полу­
бариерите са спуснати или са започнали да 
се спускат, или на който полубариерите са 
започнали да се вдигат; 
(c) ако железопътният прелез е без бариери, 
полубариери или светлинни сигнали, никой 
от участниците в движението не трябва да 
навлиза в него, без да се е убедил, че към 
прелеза не се приближава релсово пътно 
превозно средство;
(d) всеки участник в движението трябва 
да преминава през железопътен прелез без 
забавяне; в случай на принудително спиране 
на пътно превозно средство на прелеза во­
дачът му трябва да се опита да го отстрани 
от релсите, а ако не може да стори това, 
незабавно да направи всичко по силите си, 
за да предупреди своевременно водачите 
на релсовите пътни превозни средства за 
опасността.
Член 20
Разпоредби за пешеходците
1. Договарящите страни или териториал­
ните им подразделения могат да не прилагат 
разпоредбите на този член, освен в случаите, 
когато движението на пешеходци по платното 
за движение би било опасно или би попречило 
на движението на пътните превозни средства.
2. Ако отстрани на платното за движение 
има тротоари или банкет, пригоден за дви­
жение на пешеходци, пешеходците са длъжни 
да ги използват. Въпреки това, ако вземат 
необходимите предпазни мерки:
(a) пешеходците, които бутат или носят 
обемисти предмети, могат да използват 
платното за движение, ако движението им 
по тротоара или по банкета би причинило 
сериозно неудобство за другите пешеходци;
(b) групите пешеходци, водени от ръково­
дител или образуващи шествие, могат да се 
движат по платното за движение.
3. Ако не е възможно да се използват тро­
тоарите или банкета или ако няма такива, 
пешеходците могат да се движат по платното 
за движение; където има велосипедна алея 
и ако интензивността на движението позво­
лява това, те могат да се движат по нея, но 
без да пречат на движението на велосипеди 
и мотопеди.
4. Пешеходците, които се движат по плат­
ното за движение съгласно параграфи 2 и 3 на 
този член, трябва да се придържат възможно 
най-близо до границата му.
5. Препоръчва се в националното законода­
телство да се предвиди следното: пешеходците, 
които се движат по платното за движение, 
трябва да се придържат към страната, про­
тивоположна на тази, съответстваща на по­
соката на движението, освен ако това не ги 
поставя в опасност. Обаче лицата, които бутат 
велосипед, мотопед или мотоциклет, както и 
групите пешеходци, водени от ръководител 
или образуващи шествие, трябва винаги да 
се придържат към страната на платното за 
движение, съответстваща на посоката на 
движението. Освен ако образуват шествие, 
пешеходците, които се движат по платното 
за движение нощно време или при намалена 
видимост, а също и през деня, ако това се 
налага от интензивността на движението на 
пътните превозни средства, трябва по въз­
можност да се движат един зад друг. 
6. (а) Пешеходците, които искат да пресекат 
платното за движение, не трябва да навлизат 
в него, без да проявят внимание. Те трябва да 
използват пешеходните пътеки винаги, когато 
има такива наблизо.
(b) При пресичане на платното за движение 
на пешеходна пътека, обозначена с пътен знак 
или с пътна маркировка:
(i)  ако на пешеходната пътека има 
светлинни сигнали за пешеходци, 
пешеходците са длъжни да се съоб­
разяват с предписанията, давани от 
тези светлинни сигнали;
(ii) ако на пешеходната пътека няма 
такива светлинни сигнали, но дви­
жението на пътните превозни сред­
ства се регулира с пътни светофа­
ри или от лице, оправомощено да 
регулира движението по пътищата, 
пешеходците не трябва да навлизат 
на платното за движение, докато 
пътният светофар или сигналът 
на оправомощеното лице показва, 
че движението на пътни превозни 
средства е разрешено;
(iii) на други пешеходни пътеки пеше­
ходците не трябва да навлизат на 
платното за движение, без да вземат 
предвид разстоянието и скоростта 
на приближаващите се пътни пре­
возни средства.
(c) При пресичане на платното за движе­
ние на място, където няма пешеходна пътека, 
обозначена с пътен знак или с пътна марки­
ровка, пешеходците не трябва да навлизат в 
платното за движение, преди да се убедят, че 
могат да направят това, без да попречат на 
движението на пътните превозни средства.
(d) При пресичаване на платното за дви­
жение пешеходците не трябва да удължават 
ненужно пътя и времето за пресичане или 
да спират на платното за движение без не­
обходимост. 
7. Договарящите страни или териториал­
ните им подразделения могат да наложат по-
строги изисквания за пресичането на платното 
за движение от пешеходци.